กฎสำนักนายกรัฐมนตรีว่าด้วยเครื่องแบบพิเศษสำหรับข้าราชการประจำด่านอาหารและยาพ.ศ. ๒๕๔๖[๑] อาศัยอำนาจตามความในมาตรา๖ และมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ๑ ลักษณะ ชนิด และประเภทของเครื่องแบบพิเศษข้าราชการประจำด่านอาหารและยากับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ภาค ๑เครื่องแบบพิเศษข้าราชการประจำด่านอาหารและยา หมวด ๑ชนิดของเครื่องแบบ ข้อ๒เครื่องแบบพิเศษข้าราชการประจำด่านอาหารและยาชาย มี ๔ ชนิด คือ(๑) เครื่องแบบสีกากี ประกอบด้วย(ก) หมวกทรงหม้อตาลหรือหมวกหนีบสีกากี(ข) เสื้อคอพับสีกากีแขนยาวหรือแขนสั้น(ค) กางเกงขายาวสีกากี(ง) เข็มขัดด้ายถักสีกากี(จ) รองเท้าหุ้มส้นหนังหรือวัตถุเทียมหนังสีน้ำตาลหรือสีดำ(๒) เครื่องแบบสีดำแกมน้ำเงิน ประกอบด้วย(ก) หมวกหนีบหรือหมวกทรงอ่อนสีดำแกมน้ำเงินมีกะบังสีดำ(ข) เสื้อคอพับสีดำแกมน้ำเงินแขนยาวหรือแขนสั้น(ค) กางเกงขายาวสีดำแกมน้ำเงิน(ง) เข็มขัดด้ายถักสีดำ(จ) รองเท้าหุ้มส้นหนังหรือวัตถุเทียมหนังสีดำ(๓) เครื่องแบบสีขาว ประกอบด้วย(ก) หมวกทรงหม้อตาลสีขาว(ข) เสื้อคอพับสีขาวแขนยาวหรือแขนสั้น(ค) กางเกงขายาวสีขาว(ง) เข็มขัดด้ายถักสีขาว(จ) รองเท้าหุ้มส้นหนังหรือวัตถุเทียมหนังสีขาวหรือสีดำ(๔) เครื่องแบบชุดสูทสีกรมท่า ประกอบด้วย(ก) เสื้อสูทสีกรมท่าแขนยาว(ข) เสื้อคอเชิ้ตสีขาวแขนยาว(ค) เนคไทสีกรมท่าหรือสีดำ(ง) กางเกงขายาวสีกรมท่า(จ) เข็มขัดหนังสีดำ(ฉ) รองเท้าหุ้มส้นหนังหรือวัตถุเทียมหนังสีดำหมวด ๒ส่วนของเครื่องแบบ ข้อ๓ หมวก มี ๕ แบบ คือ(๑) หมวกทรงหม้อตาลสีกากี มีเครื่องประกอบ ดังนี้(ก) กะบังทำด้วยหนังหรือวัตถุเทียมหนังสีดำ(ข) สายรัดคางกว้าง ๑.๒ เซนติเมตรทำด้วยหนังหรือวัตถุเทียมหนังสีดำปลายสายมีดุมโลหะตราครุฑพ่าห์สีทองขนาดเล็กติดที่ริมขอบหมวกข้างละ๑ ดุม(ค) ผ้าพันหมวกสีดำกว้าง ๔ เซนติเมตร(ง) ตราหน้าหมวกรูปครุฑพ่าห์ปักด้วยดิ้นทองบนหมอนสักหลาดสีดำอยู่ในวงฐานแป้นปลายแหลมคล้ายรูปใบโพธิ์ ด้านข้างครุฑพ่าห์มีช่อชัยพฤกษ์ดิ้นทองตวัดขึ้นไปข้างบนกว้าง ๗ เซนติเมตร สูง ๗ เซนติเมตร(๒) หมวกทรงหม้อตาลสีขาวมีลักษณะเช่นเดียวกับหมวกทรงหม้อตาลสีกากี เว้นแต่ใช้สายรัดคางทำด้วยดิ้นทอง(๓) หมวกหนีบสีกากีด้านหน้ามีดุมโลหะสีทองตราครุฑพ่าห์ขนาดเล็ก ๒ ดุม ซ้อนติดกันมีตราหน้าหมวกรูปครุฑพ่าห์โลหะสีทองอยู่ภายในวงมีลายกนกตวัดขึ้นโดยรอบเป็นรูปอุณาโลมกว้าง๓ เซนติเมตร สูง ๔.๕ เซนติเมตรติดที่ด้านซ้ายเหนือขอบหมวกห่างจากมุมพับด้านหน้าหมวกประมาณ ๔ เซนติเมตรสำหรับข้าราชการระดับ ๓ ถึงระดับ ๗ ให้มีแถบทองกว้าง ๐.๕เซนติเมตร ติดรอบหมวก สำหรับข้าราชการระดับ ๘ ถึงระดับ ๑๐ ให้มีแถบทองกว้าง ๑เซนติเมตร มีแถบดำกว้าง ๐.๓ เซนติเมตร แทรกอยู่ตรงกลางติดรอบหมวก(๔) หมวกหนีบสีดำแกมน้ำเงินมีลักษณะเช่นเดียวกับหมวกหนีบสีกากี(๕) หมวกทรงอ่อนสีดำแกมน้ำเงิน ทำด้วยผ้า ตอนหน้ามีกะบังสีเดียวกับหมวกและตราหน้าหมวกมีลักษณะเดียวกับหมวกหนีบสีกากีข้อ๔ เสื้อ มี ๕ แบบ คือ(๑) เสื้อคอพับสีกากีแขนยาวรัดข้อมือ ขัดดุมข้างละ ๑ดุม หรือแขนสั้นเพียงศอก ที่อกมีกระเป๋าปะข้างละ ๑ กระเป๋าตรงกลางกระเป๋ามีรอยจีบตามทางดิ่ง มีปกรูปมนชายกลางแหลมขัดดุมข้างละ ๑ ดุมดุมทั้งหมดเป็นดุมขนาดเล็ก ลักษณะกลมแบนทำด้วยวัตถุสีกลืนกับเสื้อและมีอินทรธนูแข็งสีดำ เมื่อสวมเสื้อนี้ให้สอดชายเสื้อไว้ภายในกางเกง(๒) เสื้อคอพับสีดำแกมน้ำเงินมีลักษณะเช่นเดียวกับเสื้อคอพับสีกากี(๓) เสื้อคอพับสีขาว มีลักษณะเช่นเดียวกับเสื้อคอพับสีกากี(๔) เสื้อสูทสีกรมท่าแขนยาวตัวเสื้อผ่าอกตลอด ขัดดุมตามแนวอกเสื้อ ๓ ดุม ดุมทำด้วยโลหะสีทองลักษณะกลมนูนเล็กน้อย มีเส้นเกลียวเชือกเป็นขอบโดยรอบภายในเส้นขอบมีลายดุนรูปครุฑพ่าห์เส้นผ่านศูนย์กลาง ๑.๕เซนติเมตร ที่อกเสื้อด้านซ้ายมีกระเป๋าเจาะ ๑ กระเป๋า และมีกระเป๋าเสื้อด้านล่างข้างละ๑ กระเป๋า มีปกกระเป๋าเป็นรูปสี่เหลี่ยมผืนผ้า ปลายแขนทั้ง ๒ข้างมีเครื่องหมายแสดงระดับปักด้วยดิ้นหรือไหมสีทองทาบตลอดตามขวางข้อมือในลักษณะเดียวกันกับแถบดิ้นที่ติดที่อินทรธนูตามข้อ๑๔ เหนือเครื่องหมายแสดงระดับเป็นเครื่องหมายด่านอาหารและยา รูปงูสองตัวพันคบเพลิงปีกรูปอาร์มมีสัญลักษณ์ อย อยู่ระหว่างท่อนกลางลำตัวของงูทั้งสองขนาด ๒.๕ x ๒.๕ เซนติเมตรปักด้วยไหมสีทอง เมื่อสวมเสื้อนี้ให้ปล่อยชายเสื้อไว้นอกกางเกง(๕) เสื้อคอเชิ้ตสีขาวแขนยาวเมื่อใส่เสื้อนี้ให้ใช้กับเสื้อแบบที่ (๔) โดยผูกเนคไทสีกรมท่าหรือสีดำข้อ๕ กางเกง มี ๔ แบบ คือ(๑) กางเกงขายาวสีกากี ไม่พับขาปลายขายาวปิดตาตุ่มกว้างไม่น้อยกว่า ๒๓ เซนติเมตร แต่ไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัด ทำด้วยผ้าสีเดียวกับกางเกง กว้างไม่เกิน ๑เซนติเมตร จำนวน ๕ ห่วง ด้านข้างมีกระเป๋าเจาะข้างละ ๑ กระเป๋าและจะมีกระเป๋าหลังเป็นกระเป๋าเจาะไม่มีปกก็ได้(๒) กางเกงขายาวสีดำแกมน้ำเงินมีลักษณะเช่นเดียวกับกางเกงขายาวสีกากี(๓) กางเกงขายาวสีขาวมีลักษณะเช่นเดียวกับกางเกงขายาวสีกากี(๔) กางเกงขายาวสีกรมท่า มีลักษณะเช่นเดียวกับกางเกงขายาวสีกากีข้อ๖ เข็มขัด มี ๔ แบบ คือ(๑) เข็มขัดด้ายถักสีกากี กว้าง ๓ เซนติเมตรหัวเข็มขัดทำด้วยโลหะสีทองยาว ๕ เซนติเมตร กว้าง ๓.๕เซนติเมตร พื้นเกลี้ยง กึ่งกลางมีเครื่องหมายงูสองตัวพันคบเพลิงปีกรูปอาร์มนูนไม่มีเข็มสำหรับสอดรู ปลายสายหุ้มด้วยโลหะสีทอง กว้าง ๑ เซนติเมตร(๒) เข็มขัดด้ายถักสีดำมีลักษณะเช่นเดียวกับเข็มขัดด้ายถักสีกากี(๓) เข็มขัดด้ายถักสีขาวมีลักษณะเช่นเดียวกับเข็มขัดด้ายถักสีกากี(๔) เข็มขัดหนังสีดำ กว้าง ๓ เซนติเมตรหัวเข็มขัดทำด้วยโลหะสีทองยาว ๕ เซนติเมตร กว้าง ๓.๕เซนติเมตร พื้นเกลี้ยง กึ่งกลางมีเครื่องหมายงูสองตัวพันคบเพลิงปีกรูปอาร์มนูนไม่มีเข็มสำหรับสอดรูข้อ๗ รองเท้า มี ๓ แบบ คือ(๑) รองเท้าหุ้มส้นหนังหรือวัตถุเทียมหนังสีดำชนิดผูกเชือก(๒) รองเท้าหุ้มส้นหนังหรือวัตถุเทียมหนังสีน้ำตาลชนิดผูกเชือก(๓) รองเท้าหุ้มส้นหนังหรือวัตถุเทียมหนังสีขาวชนิดผูกเชือกรองเท้าทุกแบบต้องไม่มีริ้วและลวดลายเวลาสวมรองเท้าให้สวมถุงเท้าสีเดียวกับรองเท้าเว้นแต่รองเท้าขาวจะสวมถุงเท้าสีกากีก็ได้ภาค ๒เครื่องแบบพิเศษข้าราชการประจำด่านอาหารและยาหญิง หมวด ๑ชนิดของเครื่องแบบ ข้อ๘ เครื่องแบบพิเศษข้าราชการประจำด่านอาหารและยาหญิงมี ๔ ชนิด คือ(๑) เครื่องแบบสีกากี ประกอบด้วย(ก) หมวกทรงหม้อตาลหรือหมวกหนีบสีกากี(ข) เสื้อคอพับสีกากีแขนยาวหรือแขนสั้น(ค) กระโปรงหรือกางเกงขายาวสีกากี(ง) เข็มขัดด้ายถักสีกากี(จ) รองเท้าหุ้มส้นหนังหรือวัตถุเทียมหนังสีน้ำตาลหรือสีดำ(๒) เครื่องแบบสีดำแกมน้ำเงิน ประกอบด้วย(ก) หมวกหนีบหรือหมวกทรงอ่อนสีดำแกมน้ำเงินมีกะบังสีดำ(ข) เสื้อคอพับสีดำแกมน้ำเงินแขนยาวหรือแขนสั้น(ค) กระโปรงหรือกางเกงขายาวสีดำแกมน้ำเงิน(ง) เข็มขัดด้ายถักสีดำ(จ) รองเท้าหุ้มส้นหนังหรือวัตถุเทียมหนังสีดำ(๓) เครื่องแบบสีขาว ประกอบด้วย(ก) หมวกทรงหม้อตาลสีขาว(ข) เสื้อคอพับสีขาวแขนยาวหรือแขนสั้น(ค) กระโปรงหรือกางเกงขายาวสีขาว(ง) เข็มขัดด้ายถักสีขาว(จ) รองเท้าหุ้มส้นหนังหรือวัตถุเทียมหนังสีขาวหรือสีดำ(๔) เครื่องแบบชุดสูทสีกรมท่า ประกอบด้วย(ก) เสื้อสูทสีกรมท่าแขนยาว(ข) เสื้อคอเชิ้ตสีขาวแขนยาว(ค) เนคไทสีกรมท่าหรือสีดำ(ง) กระโปรงหรือกางเกงขายาวสีกรมท่า(จ) เข็มขัดหนังสีดำ(ฉ) รองเท้าหุ้มส้นหนังหรือวัตถุเทียมหนังสีดำหมวด ๒ส่วนของเครื่องแบบ ข้อ๙ หมวกข้าราชการหญิงให้ใช้หมวกได้๕ แบบ โดยอนุโลมตามแบบหมวกของข้าราชการชายตามข้อ ๓ (๑) (๒) (๓) (๔) และ (๕)ข้อ๑๐ เสื้อ มี ๔ แบบ คือ(๑) เสื้อคอพับสีกากีมีลักษณะเช่นเดียวกับเสื้อคอพับสีกากีของข้าราชการชายตามข้อ ๔ (๑) เมื่อสวมเสื้อนี้กับกระโปรงจะสอดชายเสื้อไว้ภายในกระโปรงหรือปล่อยชายเสื้อไว้นอกกระโปรงก็ได้หากสวมกับกางเกงให้ปล่อยชายเสื้อไว้นอกกางเกง(๒) เสื้อคอพับสีดำแกมน้ำเงินมีลักษณะและวิธีการแต่งเช่นเดียวกับเสื้อคอพับสีกากี(๓) เสื้อคอพับสีขาวมีลักษณะและวิธีการแต่งเช่นเดียวกับเสื้อคอพับสีกากี(๔) เสื้อสูทสีกรมท่า มีลักษณะเช่นเดียวกับเสื้อสูทสีกรมท่าของข้าราชการชายตามข้อ๔ (๔) เมื่อสวมเสื้อนี้ให้ปล่อยชายเสื้อไว้นอกกระโปรงหรือกางเกง(๕) เสื้อคอเชิ้ตสีขาวแขนยาวมีลักษณะและวิธีการแต่งเช่นเดียวกับเสื้อคอเชิ้ตสีขาวแขนยาวของข้าราชการชายตามข้อ๔ (๕)ข้อ๑๑ กางเกงและกระโปรงข้าราชการหญิงให้ใช้กางเกงได้๔ แบบ โดยอนุโลมตามแบบกางเกงของข้าราชการชายตามข้อ ๕ (๑) (๒) (๓) และ (๔) และให้ใช้กระโปรงได้๔ แบบ คือ(๑) กระโปรงสีกากี ยาวปิดเข่าพอสมควรด้านหน้ามีกระเป๋าเจาะข้างละ ๑ กระเป๋า ไม่มีปกกระเป๋าปากกระเป๋าเอียงลงทางข้างเล็กน้อย หรือจะไม่มีกระเป๋าก็ได้ ชายกระโปรงไม่บาน(๒) กระโปรงสีดำแกมน้ำเงินมีลักษณะเช่นเดียวกับกระโปรงสีกากี(๓) กระโปรงสีขาว มีลักษณะเช่นเดียวกับกระโปรงสีกากี(๔) กระโปรงสีกรมท่ามีลักษณะเช่นเดียวกับกระโปรงสีกากีข้อ๑๒ เข็มขัดข้าราชการหญิงให้ใช้เข็มขัดได้๔ แบบ โดยอนุโลมตามแบบเข็มขัดของข้าราชการชายตามข้อ ๖ (๑) (๒) (๓) และ (๔)ข้อ๑๓ รองเท้า มี ๓ แบบ คือ(๑) รองเท้าหุ้มส้นหนังหรือวัตถุเทียมหนังสีดำชนิดไม่ผูกเชือกแบบปลายปิด(๒) รองเท้าหุ้มส้นหนังหรือวัตถุเทียมหนังสีน้ำตาลชนิดไม่ผูกเชือกแบบปลายปิด(๓) รองเท้าหุ้มส้นหนังหรือวัตถุเทียมหนังสีขาวชนิดไม่ผูกเชือกแบบปลายปิดรองเท้าทุกแบบให้มีส้นใหญ่พอสมควรสูงไม่เกิน๕ เซนติเมตร และต้องไม่มีริ้วและลวดลายภาค ๓อินทรธนูและเครื่องหมาย ข้อ๑๔ อินทรธนูมีลักษณะแข็งทำด้วยผ้าสักหลาดสีดำ เป็นแผ่นสี่เหลี่ยมเรียวจากทางด้านไหล่ไปทางคอสำหรับชายด้านไหล่กว้าง ๕ เซนติเมตร ด้านคอกว้าง ๔.๕ เซนติเมตร ยาว๑๓ เซนติเมตร สำหรับหญิงด้านไหล่กว้าง ๔.๕ เซนติเมตรด้านคอกว้าง ๔ เซนติเมตร ยาว ๑๑ เซนติเมตรด้านคอปลายมนติดดุมโลหะสีทองตราครุฑพ่าห์ ขนาดเล็ก ๑ ดุมมีเครื่องหมายด่านอาหารและยาเป็นรูปงูสองตัวพันคบเพลิงปีกรูปอาร์มทำด้วยโลหะสีทองขนาด ๒.๕ x ๒.๕เซนติเมตรวัดจากปลายสุดของด้ามคบเพลิงถึงยอดปลายสุดเปลวเพลิงและด้านกว้างวัดจากปลายปีกอาร์มทั้งสองด้านมีสัญลักษณ์อักษรอย อยู่ระหว่างท่อนกลางลำตัวของงูทั้งสองและเครื่องหมายแสดงระดับ ซึ่งให้ติดที่อินทรธนู ดังนี้(๑) ข้าราชการระดับ ๘ ระดับ ๙ และระดับ ๑๐มีแถบดิ้นทองตรึงตามยาวด้านบนเต็มแผ่นอินทรธนูทั้งสองข้างระหว่างปลายด้านไหล่กับดุมโลหะสีทอง มีเครื่องหมายด่านอาหารและยา(๒) ข้าราชการระดับ ๗ มีแถบดิ้นทองกว้าง ๑.๒ เซนติเมตร ๔ แถบ ตรึงตามขวางด้านบนอินทรธนูทั้งสองข้าง และเว้นระยะห่าง ๐.๕ เซนติเมตร ระหว่างแถบบนสุดกับดุมโลหะสีทอง มีเครื่องหมายด่านอาหารและยา(๓) ข้าราชการระดับ ๖มีแถบดิ้นทองกว้าง ๑.๒ เซนติเมตร ๓ แถบ และแถบดิ้นทองกว้าง ๐.๖เซนติเมตร ๑ แถบ ตรึงตามขวางด้านบนอินทรธนูทั้งสองข้าง และเว้นระยะห่าง ๐.๕ เซนติเมตร โดยให้แถบดิ้นทองกว้าง ๐.๖ เซนติเมตรอยู่บนสุด ระหว่างแถบบนสุดกับดุมโลหะสีทองมีเครื่องหมายด่านอาหารและยา(๔) ข้าราชการระดับ ๕ มีแถบดิ้นทองกว้าง ๑.๒ เซนติเมตร ๓ แถบ ตรึงตามขวางด้านบนอินทรธนูทั้งสองข้าง และเว้นระยะห่าง๐.๕ เซนติเมตร ระหว่างแถบบนสุดกับดุมโลหะสีทอง มีเครื่องหมายด่านอาหารและยา(๕) ข้าราชการระดับ ๔มีแถบดิ้นทองกว้าง ๑.๒ เซนติเมตร ๒ แถบ และแถบดิ้นทองกว้าง ๐.๖เซนติเมตร ๑ แถบ ตรึงตามขวางด้านบนอินทรธนูทั้งสองข้าง และเว้นระยะห่าง ๐.๕ เซนติเมตร โดยให้แถบดิ้นทองกว้าง ๐.๖ เซนติเมตรอยู่บนสุด ระหว่างแถบบนสุดกับดุมโลหะสีทอง มีเครื่องหมายด่านอาหารและยา(๖) ข้าราชการระดับ ๓ มีแถบดิ้นทองกว้าง ๑.๒ เซนติเมตร ๒ แถบ ตรึงตามขวางด้านบนอินทรธนูทั้งสองข้าง และเว้นระยะห่าง๐.๕ เซนติเมตร ระหว่างแถบบนสุดกับดุมโลหะสีทองมีเครื่องหมายด่านอาหารและยาข้อ๑๕ การประดับอินทรธนูและเครื่องหมายแสดงระดับให้ใช้ประดับกับเครื่องแบบพิเศษข้าราชการชายตามข้อ ๒ (๑) (๒) และ (๓) และเครื่องแบบพิเศษข้าราชการหญิงตามข้อ ๘ (๑) (๒) และ(๓)สำหรับเครื่องแบบพิเศษข้าราชการชายตามข้อ๒ (๔) และเครื่องแบบพิเศษข้าราชการหญิงตามข้อ ๘ (๔) ให้ประดับเครื่องหมายแสดงระดับที่ปลายแขนเสื้อทั้งสองข้างข้อ๑๖ ป้ายชื่อและตำแหน่งให้มีป้ายชื่อพื้นสีดำ ขนาดกว้างไม่เกิน ๒.๕ เซนติเมตร ยาวไม่เกิน ๗.๕ เซนติเมตร แสดงชื่อตัว ชื่อสกุล และชื่อตำแหน่งในการบริหารงานหรือชื่อตำแหน่งในสายงานตามที่องค์กรกลางบริหารงานบุคคลกำหนด ซึ่งใช้กับทุกเครื่องแบบโดยประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ๑๗เครื่องแบบพิเศษข้าราชการประจำด่านอาหารและยาแบบใดจะต้องแต่งในโอกาสใดให้เป็นไปตามที่เลขาธิการคณะกรรมการอาหารและยากำหนดข้อ ๑๘ข้าราชการประจำด่านอาหารและยา ซึ่งได้รับพระราชทานเครื่องราชอิสริยาภรณ์หรือได้รับพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบอย่างเดียวกับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาข้อ๑๙ ข้าราชการประจำด่านอาหารและยาซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการกำหนดข้อ๒๐ ให้สำนักงานคณะกรรมการอาหารและยาจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบให้เป็นไปตามกฎนี้ให้ไว้ณ วันที่ ๒๑ พฤศจิกายน พ.ศ. ๒๕๔๖พันตำรวจโททักษิณ ชินวัตรนายกรัฐมนตรีหมายเหตุ:- เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากข้าราชการประจำด่านอาหารและยามีภารกิจในการตรวจสอบควบคุมดูแลสินค้าและผลิตภัณฑ์ต่าง ๆ ตามกฎหมายว่าด้วยยากฎหมายว่าด้วยวัตถุที่ออกฤทธิ์ต่อจิตและประสาท กฎหมายว่าด้วยอาหารกฎหมายว่าด้วยยาเสพติดให้โทษ กฎหมายว่าด้วยเครื่องมือแพทย์กฎหมายว่าด้วยการป้องกันการใช้สารระเหย กฎหมายว่าด้วยเครื่องสำอาง และกฎหมายว่าด้วยวัตถุอันตรายซึ่งการกระทำดังกล่าวต้องปฏิบัติงาน ณ ด่านท่าอากาศยาน ด่านท่าเรือหรือด่านชายแดนที่มีการค้าระหว่างประเทศสมควรกำหนดให้ข้าราชการประจำด่านอาหารและยามีเครื่องแบบพิเศษเพิ่มขึ้นจากเครื่องแบบข้าราชการฝ่ายพลเรือนเพื่อให้เหมาะสมกับภารกิจและพื้นที่ปฏิบัติการ จึงจำเป็นต้องออกกฎสำนักนายกรัฐมนตรีนี้บรรณพต/พิมพ์๑๑ กุมภาพันธ์๒๕๔๗สุมลรัตน์/พัชรินทร์/ตรวจ๒๐ กุมภาพันธ์๒๕๔๗โชติกานต์/ปรับปรุง๑๘ กุมภาพันธ์๒๕๖๓อรญา/ตรวจ๔ พฤษภาคม ๒๕๖๓[๑]ราชกิจจานุเบกษา เล่ม ๑๒๐/ตอนที่ ๑๑๗ ก/หน้า ๔๓/๑ ธันวาคม๒๕๔๖